Diari Oficial de la Generalitat Valenciana


Sumari del DOGV 3870, del 03-11-2000 (2000/8281)

ORDRE de 28 de setembre de 2000, de la Conselleria de Cultura i Educació, per la qual es posa en funcionament el Col·legi Públic de Confrides.
----------------------------------------------------------------------------------------------------------------------------------------------

### Dades del document

Número de DOGV
:   3870

Data del DOGV
:   03-11-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/8281


Data del document
:   28-09-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Confrides
    * centre d'ensenyament

ORDRE de 28 de setembre de 2000, de la Conselleria de Cultura i Educació, per la qual es posa en funcionament el Col·legi Públic de Confrides. [2000/F8281]
  
L'Ordre de 15 de maig de 2000, de la Conselleria de Cultura, Educació i Ciència, per la qual es modifica el catàleg d'unitats, la denominació i altres aspectes de determinats centres públics d'Educació Infantil, Educació Primària i Educació Especial de titularitat de la Generalitat Valenciana (DOGV de 29 de maig), va suprimir la unitat d'Educació Primària existent al Col·legi Públic de Confrides i va ordenar el cessament d'activitats del centre, atés que només estava prevista l'escolarització d'un alumne el curs escolar 2000/2001.
  
L'Ordre de 17 de maig de 2000, de la Conselleria de Cultura, Educació i Ciència, per la qual es modifica parcialment l'Ordre de 17 de març de 2000, que actualitza el catàleg de llocs de treball dels centres públics d'Educació Infantil, Educació Primària i Educació Especial de titularitat de la Generalitat Valenciana (DOGV de 30 de maig), va suprimir el lloc de mestre d'Educació Primària existent al Col·legi Públic de Confrides.
  
La Inspecció Educativa de la Direcció Territorial d'Alacant ha comunicat que en el procés d'admissió d'alumnat, corresponent al present curs escolar, s'han presentat un nombre de sol·licituds que justifiquen la permanència del centre escolar per oferir servici educatiu a la nova demanda.
  
En virtut d'això, conformement al que s'establix en l'article primer del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, i fent ús de les competències que m'atorga l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
1. El Col·legi Públic de Confrides, codi 06033478, funcionarà el curs escolar 2000/2001.
  
2. Estarà configurat amb una unitat d'Educació Primària i una capacitat de 25 alumnes.
  
3. El centre disposarà d'un lloc de treball docent de mestre d'Educació Primària.
  
4. Els ensenyaments especialitzats seran impartits per professorat itinerant.
  
Segon
  
El centre, segon el Decret 233/1997, de 2 de setembre, aplicarà el programa d'educació bilingüe que es determine en el disseny particular del programa del centre.
  
Disposició addicional
  
El que s'establix en la present disposició s'inscriurà en el Registre de Centres Docents de la Comunitat Valenciana.
  
Disposicions derogatòries
  
Primera
  
Es deroga parcialment l'Ordre de 15 de maig de 2000, de la Conselleria de Cultura, Educació i Ciència, per la qual es modifica el catàleg d'unitats, la denominació i altres aspectes de determinats centres públics d'Educació Infantil, Educació Primària i Educació Especial de titularitat de la Generalitat Valenciana (DOGV de 29 de maig), en la qual es va suprimir la unitat d'Educació Primària existent en el Col·legi Públic de Confrides i es va ordenar el cessament d'activitats del centre.
  
Segona
  
Es deroga parcialment l'Ordre de 17 de maig de 2000, de la Conselleria de Cultura, Educació i Ciència, per la qual es modifica parcialment l'Ordre de 17 de març de 2000, que actualitza el catàleg de llocs de treball dels centres públics d'Educació Infantil, Educació Primària i Educació Especial de titularitat de la Generalitat Valenciana (DOGV de 30 de maig), pel qual es va suprimir el lloc de mestre d'Educació Primària existent al Col·legi Públic de Confrides.
  
Disposicions finals
  
Primera
  
Es faculta els distints òrgans d'esta conselleria perquè adopten les mesures que siguen necessàries per al compliment i desenrotllament del que s'establix en esta ordre.
  
Segona
  
La present disposició entrarà en vigor l'endemà de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'inici del curs escolar 2000/2001.
  
Tercera
  
Conformement al que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, es podrà presentar, potestativament, un recurs de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura i Educació, en el termini d'un mes a comptar des de l'endemà de la seua publicació.
  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació.
  
València, 28 de setembre de 2000
  
El conseller de Cultura i Educació,